हिंदी फिल्मो में अपनी दमदार छवि बना चुके भोजपुरी फिल्मो भोजपुरी फिल्मो के सदाबहार सुपर स्टार रवि किशन के किरदार रासिद अली का जादू आज सम्पूर्ण भारत में सर चढ़ कर बोल रहा है . हालिया रिलीज़ जिला गाज़ियाबाद में रवि किशन एक माफिया सरगना रासिद अली के किरदार में हैं . फिल्म में संजय दत्त, अरसद वारसी, विवेक ओबेराय और परेश रावल के बीच रवि किशन का किरदार, गेटअप और संवाद फिल्म देखने वालो को बहुत भा रहा है . इसका नज़ारा हाल ही में रांची में भी देखने को मिला जब वो सी सी एल में खेल रही भोजपुरी कलाकारों की टीम भोजपुरी दबंग का हौसला अफजाई के लिए मौजूद थे . लगभग चालीस हजार की भीड़ में हर तरफ रवि किशन का ही उद्घोष था . रांची की मिडिया ने भी रवि किशन को प्रमुखता दी . यही नहीं गाजियाबाद में भी फिल्म के प्रोमोशन के दौरान रासिद अली ही छाये रहे . रवि किशन के अनुसार, रासिद अली का किरदार मजबूत था लेकिन इस किरदार को इतनी लोकप्रियता मिलेगी इसके बारे में उन्हें पता नहीं था . उन्होंने कहा की सोशल नेटवर्क साईट फेसबुक पर उन्हें रोज़ हजारो बधाई सन्देश मिल रहे हैं . उल्लेखनीय है की जिला गाज़ियाबाद में उनके खलनायक के किरदार को बड़े बड़े फिल्म निर्माताओं ने भी नोटिस किया है और उन्हें कई बड़े ऑफर्स आये हैं . फिलहाल एरोस की फिल्म बजाते रहो की शूटिंग में व्यस्त रवि किशन इसके बाद नील नितिन मुकेश के साथ निर्देशक मनीष वात्सल्य की फिल्म दशहरा की शूटिंग करेंगे . इसके बाद वो एक बड़े बैनर की फिल्म में बिग बी अमिताभ बच्चन के साथ दो दो हाथ करते नज़र आयेंगे . रवि किशन की अन्य शीघ्र प्रदर्शित होने वाली फिल्मो में यश राज बैनर की मेरे डैड की मरुति. मोहल्ला अस्सी, इशक, आदि शामिल है .